Janubiy-Saxalinsk/Foto: parkon.ru.net 55 yoshli ishchi, O‘zbekiston fuqarosi, 10 aprel kuni Janubiy-Saxalinskdagi suv kompleksiga ega mehmonxona qurilish maydonchasida halok bo‘lgani haqida xabar berilgandi. Voqea haqida ma’lumot RF Tergov qo‘mitasining Saxalin oblasti bo‘yicha tergov boshqarmasi matbuot xizmati tomonidan tarqatilgan. O‘zbekistonning Vladivostok shahridagi Bosh konsulxonasi ma’lumotiga ko‘ra, Rossiyaning Saxalin viloyatidagi qurilish maydonida vafot etgan ishchi mamlakatimiz fuqarosi emas. «Mazkur fakt Janubiy-Saxalinsk shahri tergov organlari vakili tomonidan tasdiqlangan hamda OAVlarda tarqalgan rasmiy xabarda texnik xatoga yo‘l qo‘yilgani ma’lum qilingan», - deyiladi xabarda. Bundan oldin, O‘zbekistonning olti nafar fuqarosi Chechenistonda qullikdan ozod etilgandi.